सोमवार रात मूंढापांडे थानाक्षेत्र के लालाटीकर निवासी ग्रामीण के दो पशु चोरी हो गए थे। मंगलवार सुबह मूंढापांडे थाने के रौड़ा चौकी इंचार्ज नरेश कुमार अपने साथी दरोगा सोमवार के साथ घटनास्थल पर पहुंचे। वह रामपुर जनपद के चकफेरी गांव में बाइक से पहुंचे थे और यहां से वह पैदल लालाटीकर गांव जा रहे थे। इस गांव तक पहुुंचने के लिए बीच में नदी पड़ती है। जिसे पार करने के लिए दरोगा नाव में सवार हो गए थे। दरोगा ने एक युवक के कंधों पर बैठकर पानी पार किया था। इस मामले का वीडियो सोशल मीडिया पर वायरल कर दिया गया था। मामला शासन स्तर पर पहुंचा तो इस मामले की जांच बैठाई गई । एसएसपी ने इस मामले की जांच सीओ हाईवे राजेश कुमार को सौंपी, उन्होंने इस मामले की जांच में दरोगा के बयान लिए । जांच के दौरान दरोगा ने बयान में कहा है कि उसके पैरों में एलर्जी है। इस बयान के साक्ष्य में उसने डाक्टर से इलाज कराने के प्रपत्र भी लगाए हैं। इस वजह से उसने पानी में पैर नहीं रखा था। जिस युवक के कंधे पर बैठकर दरोगा ने पानी पानी पार किया, उसके बयान नहीं लिए गए हैं। सीओ की ओर से एसएसपी को भेजी गई रिपोर्ट में पीड़ित युवक के बयान का कोई जिक्र नहीं किया गया है। एसएसपी जे रविंदर गौड़ का कहना है कि जांच रिपोर्ट के आधार पर ही कार्रवाई की जाएगी।